**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2015. szeptember 21-én** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **26. rendes** üléséről

**959/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend**

**1. Zárt ülés keretében tárgyalandó előterjesztések**

*(írásbeli előterjesztés)*

1. Javaslat a Corvin Sétány Program keretén belül bérleti jogviszony pénzbeli megváltással történő megszüntetésére (PÓTKÉZBESÍTÉS)

*Előterjesztő: Csete Zoltán – a Rév8 Zrt. mb. cégvezetője*

**2. Gazdálkodási Ügyosztály**

*Előterjesztő: Dr. Hencz Adrienn - ügyosztályvezető*

*(írásbeli előterjesztés)*

1. Közterület-használati kérelmek elbírálása
2. Tulajdonosi hozzájárulás a Gutenberg tér 4. Társasház kérelmére, járda bontás épületszigetelés elvégzéséhez
3. Javaslat használati megállapodás keretében történő térfigyelő kamera rendszer elhelyezésére
4. Javaslat tulajdonosi nyilatkozat megadására a KEOP-7.13.0/15 az egyházi épületek 2014-2020. időszakban megvalósuló energiahatékonysági fejlesztéseinek előkészítése című pályázaton történő részvétel vonatkozásában

**3. Józsefvárosi Gazdálkodási Központ Zrt.**

*Előterjesztő: Kovács Ottó – vagyongazdálkodási igazgató*

*(írásbeli előterjesztés)*

1. Lakás elidegenítésével kapcsolatos vételár és eladási ajánlat jóváhagyása (2 db)
2. Javaslat a Budapest VIII., József krt. 59-61. szám alatti üres nem lakás céljára szolgáló helyiség bérbeadására vonatkozó pályázat eredményének megállapítására
3. Javaslat a Budapest VIII., József krt. 66. szám alatti üres nem lakás céljára szolgáló helyiség bérbeadására vonatkozó pályázat eredményének megállapítására
4. Roncsák József egyéni vállalkozó bérbevételi kérelme a Budapest VIII., Népszínház u. 57. szám alatti üres, önkormányzati tulajdonú nem lakás célú helyiségre
5. HACI-PEYKER Kft. bérlő tevékenységi kör módosításra, bérbeszámításra és a közüzemi díjak felfüggesztésére vonatkozó kérelme a Budapest VIII. kerület, Rákóczi út 63. szám alatti önkormányzati tulajdonú nem lakás célú helyiség vonatkozásában
6. Víg utca ABC Kft. új bérleti jogviszony létesítésére vonatkozó kérelme a Budapest VIII. Víg u. 28. szám alatti önkormányzati tulajdonú helyiség vonatkozásában
7. Javaslat a „LNR-CS/2015.” típusú bérlakás pályázat eredményének megállapítására (PÓTKÉZBESÍTÉS)

**4. Egyebek**

*(írásbeli előterjesztés)*

1. Javaslat a KEOP-5.5.0/A/12-2013-0122 azonosító számú projekt során megkötött vállalkozási szerződés vállalkozói díjának engedményezésére

*Előterjesztő: Fernezelyi Gergely DLA – a Városfejlesztési és Főépítészi Ügyosztály vezetője*

**1. Zárt ülés keretében tárgyalandó előterjesztések**

*(írásbeli előterjesztés)*

**Napirend 1.1. pontja: Javaslat a Corvin Sétány Program keretén belül bérleti jogviszony pénzbeli megváltással történő megszüntetésére ZÁRT ÜLÉS**

*Előterjesztő: Csete Zoltán – a Rév8 Zrt. mb. cégvezetője*

**960/2015. (IX.21.) sz. Városgazdálkodási és Pénzügyi Bizottság határozata**

**(12 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a Budapest Szigony utca ………………. szám alatti, 1 szoba, komfortos, 30 m2 alapterületű lakás tekintetében ………….. (szül. …………) bérlővel fennálló bérleti jogviszonyt közös megegyezéssel, pénzbeli térítés fizetése mellett megszünteti. A pénzbeli térítés összege a forgalmi érték 80%-a, azaz 6.240.000.- Ft.

Felelős: polgármester

Határidő: 2015. szeptember 21.

2. elfogadja a határozat mellékletét képező, „Megállapodás lakásbérleti jogviszony – önkormányzati cserelakás felajánlása helyett pénzbeli térítés fizetése mellett történő – megszüntetéséről” című dokumentumot, és felhatalmazza a polgármestert a megállapodás aláírására.

Felelős: polgármester

Határidő: 2015. szeptember 21.

3. felkéri a Józsefvárosi Gazdálkodási Központ Zrt-t, hogy tegye meg az 1. pont szerinti bérlemény leadásához, valamint átvételéhez szükséges intézkedéseket.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: a 2. pont szerinti Megállapodás aláírásától számított 45 nap

**A döntés végrehajtását végző szervezeti egység: Rév8 Zrt., Józsefvárosi Gazdálkodási Központ Zrt., Gazdálkodási Ügyosztály**

**A** **960/2015. (IX.21.) sz. VPB határozat mellékletét a jegyzőkönyvi kivonat 1. sz. melléklete tartalmazza.**

**2. Gazdálkodási Ügyosztály**

*Előterjesztő: Dr. Hencz Adrienn - ügyosztályvezető*

*(írásbeli előterjesztés)*

**Napirend 2.1. pontja: Közterület-használati kérelmek elbírálása**

**A napirend 2.1. pontját külön tárgyalásra kikérték.**

**Napirend 2.2. pontja: Tulajdonosi hozzájárulás a Gutenberg tér 4. Társasház kérelmére, járda bontás épületszigetelés elvégzéséhez**

**961/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja a Gutenberg tér 4. Társasház benyújtott kéreleméhez, amely szerint a Budapest VIII. kerület Scheiber Sándor utcában (hrsz.: 36474) és a Kölcsey utcában (hrsz.: 36682) a Társasház falnedvesedés elleni utólagos szigetelésének elvégzéséhez a homlokzat teljes hosszában, annak síkjától 60 cm szélességben és mélységben a járdát felbontsák. A Bizottság a tulajdonosi hozzájárulását az alábbi feltételekkel és kikötésekkel adja meg:

* 1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági, hatósági és közterület-használati engedélyek beszerzése alól,
	2. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
	3. kötelezi a kivitelezőt a járdaburkolat megfelelő rétegrendben és minőségben, az aszfaltburkolat teljes járdaszélességében – legkésőbb 2015. november 30-ig – történő helyreállítására, melyre a beruházó és kivitelező közösen 5 év garanciát vállal,
	4. az engedélyes köteles a munkák (helyreállítás) elkészültéről a közterület tulajdonosát írásban értesíteni,
	5. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 1 évig érvényes.

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Gazdálkodási Ügyosztály**

**Napirend 2.3. pontja: Javaslat használati megállapodás keretében történő térfigyelő kamera rendszer elhelyezésére**

**962/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy elfogadja a határozat mellékletét képező, a **Semmelweis Egyetem** (székhely:1085 Budapest, Üllői út 26-28., OM azonosító: FI 62576, adószám: 15329808-2-42) vagyonkezelésében lévő alábbi ingatlanokon

* Budapest 36676 hrsz. alatt felvett, természetben a 1085 Budapest, Rökk Szilárd utca 13. szám alatti irodaház (továbbiakban: Rökk irodaház)
* Budapest 36729 hrsz. alatt felvett, természetben a 1088 Budapest, Szentkirályi utca 40. szám alatti SE Fogászati és Szájsebészeti Oktató Intézet
* Budapest 38717/4 hrsz. alatt felvett, természetben a 1085 Budapest, Orczy út 2-4. szám alatti SE Nagyvárad téri Elméleti Tömb

térfigyelő kamera rendszer elhelyezéséhez szükséges, Semmelweis Egyetemmel kötendő határozatlan idejű használati megállapodást, és felhatalmazza a polgármestert annak aláírására.

Felelős: polgármester

Határidő: 2015. szeptember 30.

**A döntés végrehajtását végző szervezeti egység: Gazdálkodási Ügyosztály**

**A 962/2015. (IX.21.) sz. VPB határozat mellékletét a jegyzőkönyvi kivonat 2. sz. melléklete tartalmazza.**

**Napirend 2.4. pontja: Javaslat tulajdonosi nyilatkozat megadására a KEOP-7.13.0/15 az egyházi épületek 2014-2020. időszakban megvalósuló energiahatékonysági fejlesztéseinek előkészítése című pályázaton történő részvétel vonatkozásában**

**963/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. a Budapest Főváros VIII. kerület Józsefvárosi Önkormányzat tulajdonában álló, természetben a Budapest VIII. Práter u. 13. szám alatt található, 36381 hrsz-ú ingatlanra vonatkozóan „a KEOP-7.13.0/15 Egyházi épületek 2014-2020. időszakban megvalósuló energiahatékonysági fejlesztéseinek előkészítése” című pályázati felhívásra benyújtott pályázati projekt megvalósításához és az eljárás során keletkezett dokumentáció fenntartásához tulajdonosi hozzájáruló nyilatkozatát megadja, azzal, hogy jelen tulajdonosi nyilatkozat nem minősül a Budapest Főváros VIII. kerület Józsefvárosi Önkormányzat Képviselő-testületének az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI.20.) önkormányzati rendelet 39. § (1) bekezdésben foglalt, a határozat 1. pontja szerinti önkormányzati tulajdonú ingatlan korszerűsítésére vonatkozó hozzájárulásnak.

Felelős: polgármester

Határidő: 2015. szeptember 21.

1. felkéri a polgármestert az 1. pontban hivatkozott hozzájáruló nyilatkozat aláírására.

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Gazdálkodási Ügyosztály**

**Napirend 2.1. pontja: Közterület-használati kérelmek elbírálása**

**964/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad - teljes díjmentességgel - az alábbiak szerint:

|  |  |
| --- | --- |
| Közterület-használó, kérelmező:A közterület használat ideje:Közterület-használat célja:Közterület-használat helye:Közterület-használat nagysága: | **ÓBUDA Építőipari és Ingatlanforgalmazó Kft.**(2011 Budakalász, Liget köz 1.)2015. október 02. - 2015. október 31.építési munkaterület, homlokzat felújításBudapest VIII. kerület, Horánszky u. 15.30 m2  |

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Gazdálkodási Ügyosztály**

**965/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad - teljes díjmentességgel - az alábbiak szerint:

|  |  |
| --- | --- |
| Közterület-használó, kérelmező:A közterület használat ideje:Közterület-használat célja:Közterület-használat helye:Közterület-használat nagysága:Felelős: polgármesterHatáridő: 2015. szeptember 21. | **Budapest VIII. kerület Horánszky u. 4. szám alatti Társasház**(1088 Budapest, Horánszky u. 4.)2015. szeptember 21. – 2015. november 30.építési munkaterület, homlokzat felújításBudapest VIII. kerület, Horánszky u. 4.104 m2 (járdán és 3 db parkolóhelyen) |

1. a kieső parkolási díj áfa tartalmát (2015. szeptember 10. – 2015. november 30., azaz 57 munkanap) 191 951,- Ft-ot a Budapest VIII. kerület Horánszky u. 4. szám alatti Társasház köteles megfizetni a közterület-használatról szóló határozatban megjelölt bankszámlaszámra.

Felelős: polgármester

Határidő: 2015. szeptember 21.

1. tudomásul veszi a Budapest VIII. kerület Horánszky u. 4. szám alatti Társasház fenti közterületre vonatkozó közterület-használatát 2015. szeptember 10. - 2015. szeptember 20. közötti időtartamra.

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Gazdálkodási Ügyosztály**

**966/2015. (IX.21.) sz. Városgazdálkodási és Pénzügyi Bizottság határozata**

**(11 igen, 0 nem, 2 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad - teljes díjmentességgel - az alábbiak szerint:

Közterület-használó, kérelmező: **Józsefváros Közösségeiért Nonprofit Zrt.**

(1084 Budapest, Mátyás tér 15.)

A közterület-használat ideje: 2015. szeptember 22.

Közterület-használat célja: egyéb rendezvény - Autómentes nap

Közterület-használat nagysága: 600 m2 (járdán és 30 db parkolóhelyen)

Közterület-használat helye: Budapest VIII. kerület, Tavaszmező – Szűz u.

(Magdolna u. és Tavaszmező u.

közötti szakaszán)

Felelős: polgármester

Határidő: 2015. szeptember 21.

1. a kieső parkolási díj áfa tartalmát (2015. szeptember 22., azaz 1 munkanap) 16 902,- Ft-ot a Józsefváros Közösségeiért Nonprofit Zrt. köteles megfizetni a közterület-használatról szóló határozatban megjelölt bankszámlaszámra.

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Gazdálkodási Ügyosztály**

**967/2015. (IX.21.) sz. Városgazdálkodási és Pénzügyi Bizottság határozata**

**(11 igen, 0 nem, 2 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad - teljes díjmentességgel - az alábbiak szerint:

Közterület-használó, kérelmező: **Józsefváros Közösségeiért Nonprofit Zrt.**

(1084 Budapest, Mátyás tér 15.)

Közterület-használat célja: „Játszótéri Szerda” - egyéb rendezvény

Közterület-használat nagysága: 300 m2/helyszín

A közterület-használat ideje: 2015. szeptember 30.

Közterület-használat helye: Budapest VIII. kerület, Gutenberg téri park

és játszótér területe

A közterület-használat ideje: 2015. október 07.

Közterület-használat helye: Budapest VIII. kerület, Teleki téri park

és játszótér területe

A közterület-használati ideje: 2015. október 14.

Közterület-használat helye: Budapest VIII. kerület, Golgota téri park

és játszótér területe

A közterület-használat ideje: 2015. október 21.

Közterület-használat helye: Budapest VIII. kerület, Rezső téri park

és játszótér területe

Felelős: polgármester

Határidő: 2015. szeptember 21.

1. tudomásul veszi a Józsefváros Közösségeiért Nonprofit Zrt. (1084 Budapest, Mátyás tér 15.) Budapest VIII. kerület, Losonci téri park és játszótér területére vonatkozó, a „Játszótéri Szerda” rendezvénysorozat megvalósítása céljából igénybe vett közterület-használatát 2015. szeptember 16. napjára szóló időtartamra.

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Gazdálkodási Ügyosztály**

**3. Józsefvárosi Gazdálkodási Központ Zrt.**

*Előterjesztő: Kovács Ottó – vagyongazdálkodási igazgató*

*(írásbeli előterjesztés)*

**Napirend 3.1. pontja: Lakás elidegenítésével kapcsolatos vételár és eladási ajánlat jóváhagyása (2 db)**

**968/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. hozzájárul az ingatlan-nyilvántartásban a **…………..** helyrajzi számon nyilvántartott, természetben a **Budapest VIII., Szerdahelyi utca ……………** szám alatti, **70 m2** alapterületű, összkomfortos lakás határozatlan idejű bérleti jogviszonnyal rendelkező bérlők részére történő elidegenítéséhez, a 33/2013. (VII. 15.) számú önkormányzati rendelet 19. § (1) bekezdésében, az összkomfortos lakás értékesítésére meghatározottak szerint, az elkészült forgalmi értékbecslésben megállapított forgalmi érték 50 %-ával megegyező összegű, 7.900.000,- Ft vételár közlése mellett.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a határozat 1.) pontja szerinti eladási ajánlat kiküldésére, valamint az adásvételi szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 15.

1. hozzájárul az ingatlan-nyilvántartásban a **…………** helyrajzi számon nyilvántartott, természetben a **Budapest VIII., Népszínház utca …………..** szám alatti, **30 m2** alapterületű, komfort nélküli lakás határozatlan idejű bérleti jogviszonnyal rendelkező bérlő részére történő elidegenítéséhez, a 33/2013. (VII. 15.) számú önkormányzati rendelet 19. § (1) bekezdésében, a komfort nélküli lakás értékesítésére meghatározottak szerint, az elkészült forgalmi értékbecslésben megállapított forgalmi érték 25 %-ával megegyező összegű, 1.300.000,- Ft vételár közlése mellett.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a határozat 3.) pontja szerinti eladási ajánlat kiküldésére, valamint az adásvételi szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 15.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 3.2. pontja: Javaslat a Budapest VIII., József krt. 59-61. szám alatti üres nem lakás céljára szolgáló helyiség bérbeadására vonatkozó pályázat eredményének megállapítására**

**969/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy:

1. a Budapest VIII. 36780/0/A/6 helyrajzi számon nyilvántartott, a **Budapest VIII., József krt. 59-61. szám** alatti, 249 m2 alapterületű, I. emeleten elhelyezkedő, üres önkormányzati tulajdonú helyiség bérbeadására az 544/2015. (V. 27.) számú határozata alapján kiírt nyilvános egyfordulós pályázatot **érvényesnek és eredményesnek** nyilvánítja.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. megállapítja, hogy a **pályázat nyertese az Amulett Ingatlanforgalmazó és Szolgáltató Kft.**

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a **Budapest VIII., József krt. 59-61. szám** alatt található, 36780/0/A/6 hrsz-ú 249 m2 alapterületű, I. emeleten elhelyezkedő, önkormányzati tulajdonú, üres, nem lakás célú helyiség bérbeadására kiírt nyilvános egyfordulós pályázat nyertesével, az **Amulett Ingatlanforgalmazó és Szolgáltató Kft-vel** a bérleti szerződés megkötésére, határozatlan időre, 30 napos felmondással, **ingatlanközvetítő iroda** céljára, **270.000,- Ft/hó + Áfa bérleti** + közüzemi és külön szolgáltatási díjak összegen, amelynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 3.3. pontja: Javaslat a Budapest VIII., József krt. 66. szám alatti üres nem lakás céljára szolgáló helyiség bérbeadására vonatkozó pályázat eredményének megállapítására**

**A napirend 3.3. pontját külön tárgyalásra kikérték.**

**Napirend 3.4. pontja: Roncsák József egyéni vállalkozó bérbevételi kérelme a Budapest VIII., Népszínház u. 57. szám alatti üres, önkormányzati tulajdonú nem lakás célú helyiségre**

**970/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. **hozzájárul** a Budapest VIII., 35105/0/A/35 helyrajzi számon nyilvántartott, a **Budapest VIII., Népszínház u. 57. szám** alatt található, 17 m2 alapterületű, utcai bejáratú földszinti nem lakás célú helyiség bérbeadásához határozatlan időre 30 napos felmondással **Roncsák József egyéni vállalkozó** részére, iroda céljára, **23.133,- Ft/hó + Áfa bérleti** + közüzemi és külön szolgáltatási díjak összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a határozatban foglaltak szerint a bérleti szerződés megkötésére, amelynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013.(VI.20.) számú Budapest Józsefvárosi Önkormányzati rendelet 14. § (2) bekezdése alapján 3 havi bruttó bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 3.5. pontja: HACI-PEYKER Kft. bérlő tevékenységi kör módosításra, bérbeszámításra és a közüzemi díjak felfüggesztésére vonatkozó kérelme a Budapest VIII. kerület, Rákóczi út 63. szám alatti önkormányzati tulajdonú nem lakás célú helyiség vonatkozásában**

**A napirend 3.5. pontját külön tárgyalásra kikérték.**

**Napirend 3.6. pontja: Víg utca ABC Kft. új bérleti jogviszony létesítésére vonatkozó kérelme a Budapest VIII. Víg u. 28. szám alatti önkormányzati tulajdonú helyiség vonatkozásában**

**A napirend 3.6. pontját külön tárgyalásra kikérték.**

**Napirend 3.7. pontja: Javaslat a „LNR-CS/2015.” típusú bérlakás pályázat eredményének megállapítására**

**A napirend 3.7. pontját külön tárgyalásra kikérték.**

**Napirend 3.3. pontja: Javaslat a Budapest VIII., József krt. 66. szám alatti üres nem lakás céljára szolgáló helyiség bérbeadására vonatkozó pályázat eredményének megállapítására**

**971/2015. (IX.21.) sz. Városgazdálkodási és Pénzügyi Bizottság határozata**

**(9 igen, 3 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy:

1. a Budapest VIII. 35641/0/A/3 helyrajzi számon nyilvántartott, a **Budapest VIII., József krt. 66. szám** alatti, 73 m2 alapterületű, utcai bejáratú földszinti, üres önkormányzati tulajdonú helyiség bérbeadására az 576/2015. (VI. 01.) számú határozata alapján kiírt nyilvános egyfordulós pályázatot **érvényesnek és eredményesnek** nyilvánítja.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. megállapítja, hogy a **pályázat nyertese a KIMO TABAK Bt**., a második helyezett a **MOVEXTRADE Kft.**

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a **Budapest VIII., József krt. 66. szám** alatt található, 35641/0/A/3 hrsz-ú 73 m2 alapterületű, utcai bejáratú földszinti, önkormányzati tulajdonú, üres, nem lakás célú helyiség bérbeadására kiírt nyilvános egyfordulós pályázat nyertesével, a **KIMO TABAK Bt-vel** a bérleti szerződés megkötésére, határozatlan időre, 30 napos felmondással, **nemzeti dohánybolt (szeszesital árusítással)** céljára, **255.000,- Ft/hó + Áfa bérleti** + közüzemi és külön szolgáltatási díjak összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 30.

1. a jelen határozat 3.) pontja szerinti bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

1. amennyiben a **KIMO TABAK Bt**. a 3.) pont szerinti bérleti szerződést nem kötné meg, hozzájárul a Budapest VIII., József krt. 66. alatt található, 35641/0/A/3 hrsz-ú 73 m2 alapterületű, utcai bejáratú földszinti, önkormányzati tulajdonú, üres, nem lakás célú helyiség bérbeadására kiírt nyilvános egyfordulós pályázat második helyezettjével, **MOVEXTRADE Kft**-vel a bérleti szerződés megkötéséhez, határozatlan időre, 30 napos felmondással, **sport, vadász, íjász military bolt** céljára, **171.000,- Ft/hó + Áfa bérleti** + közüzemi és külön szolgáltatási díjak összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. hozzájárul a jelen határozat 5.) pontja szerinti önkormányzati tulajdonú nem lakás célú helyiség felújításához, amennyiben a bérleti szerződés a MOVEXTRADE Kft-vel kerül megkötésre.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. hozzájárul a MOVEXTRADE Kft-vel történő bérbeszámítási megállapodás megkötéséhez az 5.) pont szerinti helyiség tekintetében a bérbeadóra tartozó felújítási munkák (burkolás, lakatosszerkezet elhelyezés, felületképzés, villanyszerelés, épületgépészeti csővezeték, szerelvények és berendezések szerelése) költségeinek bérleti díjba történő bérbeszámításhoz bruttó 1.005.548,-Ft (nettó 791.770,-Ft) összegben, amennyiben a bérleti szerződés a társasággal kerül megkötésre. Az elszámolás feltétele, hogy a bérlő a felújítási munkákat elvégezze, és a benyújtott számlák alapján a Józsefvárosi Gazdálkodási Központ Zrt. Önkormányzati Házkezelő Irodája leigazolja a teljesítést.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. a határozat 5.) pontjában foglalt bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. december 21.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 3.5. pontja: HACI-PEYKER Kft. bérlő tevékenységi kör módosításra, bérbeszámításra és a közüzemi díjak felfüggesztésére vonatkozó kérelme a Budapest VIII. kerület, Rákóczi út 63. szám alatti önkormányzati tulajdonú nem lakás célú helyiség vonatkozásában**

**972/2015. (IX.21.) sz. Városgazdálkodási és Pénzügyi Bizottság határozata**

**(5 igen, 6 nem, 2 tartózkodás szavazattal)**

A Városgazdálkodási és Pénzügyi Bizottság úgy dönt, hogy nem fogadja el Komássy Ákos módosító indítványát, mely szerint járuljon hozzá a Budapest VIII. kerület, 34626/0/A/2 hrsz-on nyilvántartott, a Budapest VIII., Rákóczi út 63. szám alatt található, utcai bejáratú földszinti, 149 m2 alapterületű, nem lakás célú üzlethelyiséget bérlő HACI-PEYKER Kft. bérleti díjának jelenlegi nettó havi 94.700,- Ft összegen történő megállapításához.

**973/2015. (IX.21.) sz. Városgazdálkodási és Pénzügyi Bizottság határozata**

**(12 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. **nem járul hozzá** a **Budapest VIII. kerület, 34626/0/A/2 hrsz-on** nyilvántartott, a **Budapest VIII., Rákóczi út 63. szám** alatt található, utcai bejáratú földszinti, **149 m2** alapterületű, nem lakás célú üzlethelyiséget bérlő **HACI-PEYKER Kft.** bérleti díjának 94.700,- Ft bérleti díj + közüzemi és külön szolgáltatási díjak összegen történő megállapításához.

Felelős: Józsefvárosi Gazdálkodási Központ Zrt. igazgatóság elnöke, vagyongazdálkodási igazgatója

Határidő: 2015. szeptember 14.

1. ***hozzájárul*** a **Budapest VIII. kerület**, **34626/0/A/2** **hrsz-on** nyilvántartott, a **Budapest VIII., Rákóczi út 63.** szám alatt található, utcai bejáratú földszinti, **149 m2** alapterületű, nem lakás célú üzlethelyiséget bérlő **HACI-PEYKER Kft.** bérleti szerződésének módosításához a tevékenységi kör tekintetében használt ruha és textiláru, használt műszaki cikkek, háztartási gépek kiskereskedelmi tevékenységekre, 126.267,- Ft/hó + Áfa bérleti + közüzemi és külön szolgáltatási díjak megállapítása mellett, a bérleti szerződés egyéb feltételeinek változatlanul hagyásával.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a határozat 2.) pontjában lévő bérleti szerződés módosítás megkötésére, melynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 19. § (3) d) bekezdése alapján az óvadék feltöltését, valamint a 19. § (3) c) bekezdése alapján közjegyző előtt egyoldalú kötelezettségvállalási nyilatkozat aláírását vállalja a bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. október 31.

1. ***hozzájárul*** a HACI-PEYKER Kft-vel történő bérbeszámítási megállapodás megkötéséhez és a bérbeadóra tartozó felújítási munkák költségének bérleti díjba történő bérbeszámításhoz 48 hónap alatt, 2.916.998,- Ft + 787.590,- Ft Áfa összegben. Az elszámolás feltétele, hogy a bérlő a felújítási munkákat elvégezze, és a benyújtott számlák alapján az Önkormányzati Házkezelő Iroda leigazolja a teljesítést.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. október 31.

1. felkéri a Józsefvárosi Gazdálkodási Központ Zrt-t a határozat 4.) pontjában lévő bérbeszámítási megállapodás megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. október 31.

1. nem járul hozzá a Budapest VIII. kerület, 34626/0/A/2 hrsz-on nyilvántartott, a Budapest VIII., Rákóczi út 63. szám alatt található, utcai bejáratú földszinti, 149 m2 alapterületű, nem lakás célú üzlethelyiség tekintetében a HACI-PEYKER Kft. víz- és csatornadíj és a szemétszállítási díj fizetési kötelezettségének felfüggesztéséhez.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 3.6. pontja: Víg utca ABC Kft. új bérleti jogviszony létesítésére vonatkozó kérelme a Budapest VIII. Víg u. 28. szám alatti önkormányzati tulajdonú helyiség vonatkozásában**

**974/2015. (IX.21.) sz. Városgazdálkodási és Pénzügyi Bizottság határozata**

**(12 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság úgy dönt, hogy:

1. ***hozzájárul*** a **Budapest VIII., 34926/0/A/3** helyrajzi számon nyilvántartott, a **Budapest VIII.,** **Víg u. 28.** szám alatt található, **118 m2** alapterületű, önkormányzati tulajdonú, utcai bejáratú, földszinti és pinceszinti nem lakás célú helyiség újbóli bérbeadásához határozatlan időre, 30 napos felmondási idő kikötésével a **Víg utca ABC Kft.** részére **élelmiszer jellegű vegyes üzlet (szeszesital forgalmazással)** céljára, **139.167,- Ft/hó + Áfa bérleti** + közüzemi és külön szolgáltatási díjak összegen.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. felkéri a Józsefvárosi Gazdálkodási Központ Zrt-t a határozat 1.) pontja szerinti bérleti szerződés megkötésére, amelynek feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását, valamint a rendelet 14. § (2) bekezdés szerint 3 havi bérleti díjnak megfelelő óvadék megfizetését óvadék feltöltéssel vállalja a leendő bérlő.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 3.7. pontja: Javaslat a „LNR-CS/2015.” típusú bérlakás pályázat eredményének megállapítására**

**975/2015. (IX.21.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy:

1. a „LNR-CS/2015.” típusú pályázaton meghirdetett, **Budapest VIII., Bezerédi utca 6. földszint 21.** szám alatti lakásra benyújtott pályázat nyertese sorsolás útján:

**………………., …………………………**  **(7 pont)**

Sorrendben következő pályázó:

**……………..., ………………….**  **(7 pont)**

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. a „LNR-CS/2015.” típusú pályázaton meghirdetett, **Budapest VIII., Dankó utca 20. II. emelet 2.** szám alatti lakásra benyújtott pályázat nyertese sorsolás útján:

**…………, ………………………… (7 pont)**

Sorrendben következő pályázó:

**…………….., ………………..**  **(6 pont)**

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

1. a „LNR-CS/2015.” típusú pályázaton meghirdetett, **Budapest VIII., Dankó utca 40. I. emelet 1.** szám alatti lakásra benyújtott pályázat nyertese:

**…………………, …………………………. (9 pont)**

Sorrendben következő pályázó sorsolás útján:

**………….., ………………**  **(5 pont)**

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

4.) felkéri a Józsefvárosi Gazdálkodási Központ Zrt-t, hogy a határozat 1.), 2.) és 3.) pontjában meghatározott lakásokra vonatkozóan a nyertes pályázókkal, illetve a nyertes visszalépése vagy kiesése esetén a sorrendben következő pályázókkal a bérleti szerződést kösse meg.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. november 30.

1. a határozat 1.), 2.) és 3.) pontjában foglalt lakásokra kötött, 1 év határozott idejű bérleti szerződésbe bele kell foglalni, hogy a bérlő a lakást a bérleti szerződés megkötésétől számított 10 évig nem veheti meg.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2015. szeptember 21.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**4. Egyebek**

*(írásbeli előterjesztés)*

**Napirend 4.1. pontja: Javaslat a KEOP-5.5.0/A/12-2013-0122 azonosító számú projekt során megkötött vállalkozási szerződés vállalkozói díjának engedményezésére**

*Előterjesztő: Fernezelyi Gergely DLA – a Városfejlesztési és Főépítészi Ügyosztály vezetője*

**976/2015. (IX.21.) sz. Városgazdálkodási és Pénzügyi Bizottság határozata**

**(10 igen, 1 nem, 2 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. tudomásul veszi az engedményezés tényét a „Kiviteli tervezési és kivitelezési vállalkozási szerződés keretében energiaracionalizálás Józsefvárosban a KEOP-5.5.0/A/12-2013-0122 azonosító számú projekt során” tárgyú közbeszerzési eljárás eredményeként, 2015. március 13-án a Fenstherm-West Kft-vel (1081 Budapest, Kun utca 4. fsz. 7.) kötött vállalkozási szerződés alapján, az igazolt teljesítés függvényében a Vállalkozó által a végszámlában számlázott vállalkozói díjra vonatkozóan.

Felelős: polgármester

Határidő: 2015. szeptember 21.

1. felkéri a polgármestert az engedményezéshez szükséges dokumentumok aláírására.

Felelős: polgármester

Határidő: 2015. szeptember 21.

**A döntés végrehajtását végző szervezeti egység: Városfejlesztési és Főépítészi Ügyosztály**

Budapest, 2015. szeptember 22.

 **Soós György s.k.**

 Bizottság elnöke

A jegyzőkönyvi kivonat hiteles:

Bodnár Gabriella

Szervezési és Képviselői Iroda vezetője

A jegyzőkönyvi kivonatot készítette:

Deákné Lőrincz Márta

Szervezési és Képviselői Iroda ügyintézője

**A jegyzőkönyvi kivonat mellékletei:**

**- 1. sz. melléklet** */ a 960/2015. (IX.21.) sz. VPB határozat melléklete*

**- 2. sz. melléklet** /*a 962/2015. (IX.21.) sz. VPB határozat melléklete*